C 288/14
FI
Euroopan unionin virallinen lehti
17.8.2023
3.6.
Tuotteen, johon rekisteröity nimi viittaa, merkitsemistä koskevat erityiset säännöt Pecorino Crotonese -tahkojen päälle kiinnitettävässä etiketissä on lainsäädännössä edellytettyjen tietojen lisäksi oltava seuraavat merkinnät: ”Pecorino Crotonese” -tunnus ja välittömästi sen jäljessä maininta ”Denominazione di Origine Protetta” (suojattu alkuperänimitys) tai sitä vastaava kirjainlyhenne ”D.O.P.”
(SAN), EU:n tunnukset ja mahdollisesti viittaus EU:n asetukseen sekä tuottajayrityksen toiminimi ja osoite.
Kansainvälisille markkinoille tarkoitetussa tuotteessa maininta ”Denominazione di Origine Protetta” ja EU:n tunnus voivat olla kohdemaan kielellä.
Kirjaimet, joilla teksti ”Pecorino Crotonese DOP [SAN]” tai muut sallitut tekstit on esitetty, on ryhmiteltävä samaan kenttään ja merkittävä selkeästi, luettavasti ja lähtemättömästi riittävän suurikokoisina, jotta ne erottuvat taustasta ja kaikista muista teksteistä ja kuvioista.
Valmistajien ja markkinoille saattajien tavaramerkit voidaan lisätä merkintään, mutta pienemmällä kirjasinkoolla kuin suojatun alkuperänimityksen tunnus.
Tunnus on aina esitettävä kokonaisuudessaan.
Yksinkertaistetun tunnuksen, jossa ei ole logotyyppiä, käyttö on sallittu ainoastaan käytettäessä tunnuksen pelkästä logomerkistä koostuvaa versiota.
Sitä vastoin tunnuksen käyttö ilman logomerkkiä, eli pelkästä ”Pecorino Crotonese” -logotyypistä koostuvan tunnuksen käyttö, ei ole sallittu.
Tunnuksesta on siis kolme sallittua versiosta: tunnus, jossa logomerkki ja -tyyppi ovat vierekkäin, tunnus, jossa logomerkki ja -tyyppi ovat allekkain, sekä tunnus, jossa on pelkkä logomerkki.
Pelkästä logomerkistä koostuva tunnuksen versio on merkittävä Pecorino-juustotahkon sivuun polttoleimaamalla, kohopainetulla sinetillä tai elintarvikemusteella tehtävällä leimalla.
Juustomeijerin aakkosnumeerinen tunnistekoodi on esitettävä.
Se voidaan merkitä suoraan juustoon edellä mainituilla menetelmillä tai se voidaan merkitä etikettiin.
Juuston pohjaan tehtävä merkintä on vapaaehtoinen.
Tunnuksen merkitseminen tähän juuston osaan vakiintuneilla menetelmillä on sallittu.
4.
Maantieteellisen alueen tarkka rajaus Alue, jolla juuston tuotanto ja kypsytys tapahtuu, käsittää seuraavien Crotonen maakunnan kuntien hallinnolliset alueet kokonaisuudessaan: Belvedere Spinello, Caccuri, Carfizzi, Casabona, Castelsilano, Cerenzia, Cirò, Cirò Marina, Cotronei, Crotone, Crucoli, Cutro, Isola di Capo Rizzuto, Melissa, Mesoraca, Pallagorio, Petilia Policastro, Rocca di Neto, Roccabernarda, San Mauro Marchesato, San Nicola Dell’Alto, Santa Severina, Savelli, Scandale, Strongoli, Umbriatico ja Verzino; seuraavien Catanzaron maakunnan kuntien hallinnolliset alueet kokonaisuudessaan: Andali, Belcastro, Botricello, Cerva, Cropani, Marcedusa, Petronà, Sellia, Sersale, Simeri Crichi, Soveria Simeri ja Zagarise; sekä seuraavien Cosenzan maakunnan kuntien hallinnolliset alueet kokonaisuudessaan: Bocchigliero, Calopezzati, Caloveto, Campana, Cariati, Cropalati, Crosia, Mandatoriccio, Crosia, Paludi, Pietrapaola e San Giovanni in Fiore, Scala Coeli ja Terravecchia.